**Φύλλο εργασίας για το 6ο Εργαστήριο**

**Χάρος και Αλκοόλ**



Με αφορμή τη γελοιογραφία του Χάρου και του αλκοόλ, συζητούμε με τα παιδιά για το ίδιο το σκίτσο (τι βλέπουν, τι συναισθήματα δημιουργούνται από τη γελοιογραφία, ποια είναι η πρώτη σκέψη που τους έρχεται στο νου κ.ά.).

Μετά από συζήτηση, χωρίζουμε τα παιδιά σε δύο μεγάλες ομάδες και ζητούμε από την κάθε ομάδα να κατασκευάσει (μετά από κατάθεση απόψεων) σε χαρτόνι Α3 το «μενού του οδηγού». Η μία ομάδα αναλαμβάνει να καταγράψει, να σχεδιάσει και να ζωγραφίσει στο χαρτόνι της όσα επιτρέπονται να υπάρχουν στο μενού ενός/μιας καλού/ής οδηγού (π.χ. χρήση ζώνης ασφάλειας, ευγένεια, τήρηση Κ.Ο.Κ. κ.λπ.), ενώ η άλλη ομάδα αναλαμβάνει να καταγράψει, να σχεδιάσει και να ζωγραφίσει στο χαρτόνι της όσα δεν επιτρέπονται να υπάρχουν στο μενού ενός/μιας καλού/ής οδηγού (αλκοόλ, αγένεια, υπερβολική ταχύτητα κ.λπ.).

Στο τέλος της εργασίας οι εκπρόσωποι των δύο ομάδων παρουσιάζουν τα μενού αναλύοντας τις απόψεις και τις σκέψεις των μελών της ομάδας τους. Τα μενού αναρτώνται σε εμφανές σημείο στην τάξη ή σμικρύνονται και διανέμονται στους γονείς τους –οδηγούς.