**Φύλλο εργασίας για το 1ο Εργαστήριο**

**1η Δραστηριότητα**

Στη συγκεκριμένη δραστηριότητα είναι απαραίτητη η χρήση της αίθουσας Ηλεκτρονικών Υπολογιστών, που διαθέτει προφανώς το σχολείο μας και οι μαθητές/τριες χωρίζονται σε 4 ομάδες.

****

**Οδηγίες:**

Πριν ξεκινήσει το μάθημα, χωριστείτε σε 4 ομάδες.Παρατηρήστε την εικόνα που προβάλλεται, «Το Τέρας της Ασφάλτου» , σκεφτείτε και μιλήστε γι΄ αυτήν και τα χαρακτηριστικά της. Τι σας κάνει εντύπωση;

Η καθεμιά ομάδα, αναλαμβάνει να βρει, να μελετήσει και να εκτυπώσει στοιχεία για τα τροχαία ατυχήματα, που συμβαίνουν στη χώρα μας. Συγκεκριμένα μας ενδιαφέρει:

1.Ο αριθμός των τροχαίων ατυχημάτων ανά έτος –ψάχνουμε τα στοιχεία από το 2009 έως το 2011 (ενδεχομένως θα ήταν χρήσιμη και η συχνότητα των ατυχημάτων στους μήνες του έτους ).

2.Η μείωση ή η αύξησή τους στην τελευταία πενταετία.

3.Η συχνότητα σε σχέση με τα τροχαία σε άλλες ευρωπαϊκές χώρες.

4.Ο αριθμός και η ηλικία των νεκρών και των βαριά τραυματισμένων κ.λπ..

Η κάθε ομάδα αναλαμβάνει να δουλέψει μία από τις παραπάνω προτάσεις.

Οι ιστοσελίδες που προτείνονται είναι:

1)  Εθνική Στατιστική Υπηρεσία Ελλάδας <http://www.statistics.gr/StatMenou.asp>

2) Τροχαία – Υπουργείο Εσωτερικών [http://www.astynomia.gr](http://www.astynomia.gr/)

3)  Η Πύλη της Ε.Ε. για τη Δημόσια Υγεία <http://ec.europa.eu/health-eu/my_enviroment/road-safety/index_el.htn>

Σημ.: Πιθανόν να χρειαστεί η βοήθεια του/της καθηγητή /τριας Αγγλικών.

Όταν η κάθε ομάδα εκτυπώσει τα στοιχεία, θα τα μελετήσει, θα υπογραμμίσει αυτά που θεωρεί σημαντικά και στη συνέχεια οι γραμματείς των ομάδων θα τα παρουσιάσουν στην τάξη.

Ακολουθεί συζήτηση και διεξαγωγή συμπερασμάτων.

**2η Δραστηριότητα:**

**Οδηγίες:** Αφού καταγράψετε τις απόψεις σας στο χαρτί του μέτρου και σε διάσπαρτα αλλά εμφανή σημεία, κάθε ομάδα θα σχεδιάσει σε χαρτί ή χαρτόνι διαστάσεων του μισού από το Α4, ένα σκίτσο, μία ζωγραφιά, μία γελοιογραφία, που απεικονίζει μια από τις προτάσεις που έχουν καταγραφεί (π.χ. η μία ομάδα ζωγραφίζει για το αλκοόλ, η άλλη για την υπερβολική ταχύτητα κ.ο.κ.). Όταν ολοκληρωθούν οι εργασίες, οι εκπρόσωποι των ομάδων, να κολλήσουν τη ζωγραφιά τους δίπλα σε κάθε πρόταση, ώστε να δημιουργηθεί η αφίσα με τα αίτια των τροχαίων ατυχημάτων.

Συζητούμε διεξοδικά την κάθε πρόταση που γράψαμε.

Όταν ολοκληρωθεί η εργασία, αναρτούμε την αφίσα σε εμφανές σημείο της τάξης ή του σχολείου.